ซีไอเอ็มบีออกกองทุนตราสารหนี้1ปีจ่าย3.4%
กองทุนเปิดซีไอเอ็มบี-พรินซิเพิล เอ็นแฮนซ์ ตราสารหนี้ 1Y1” ลงทุนตราสารหนี้ทั้งในและต่างประเทศ ขาย 12-16 ม.ค.นี้
11 ม.ค. 2555

กองทุนเปิดซีไอเอ็มบี-พรินซิเพิล เอ็นแฮนซ์ ตราสารหนี้ 1Y1” ลงทุนตราสารหนี้ทั้งในและต่างประเทศ ขาย 12-16 ม.ค.นี้ 
นายอนุสรณ์  บูรณกานนท์  กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบี-พรินซิเพิล บริษัทในกลุ่มซีไอเอ็มบี (ประเทศไทย) กล่าวว่า บริษัทเสนอขายกองทุนเปิดซีไอเอ็มบี-พรินซิเพิล เอ็นแฮนซ์ ตราสารหนี้ 1Y1” (CIMB-Principal EFI 1Y1)  มูลค่าโครงการ 2,000 ล้านบาท  เสนอขายครั้งแรก (ไอพีโอ) วันที่ 12-16 ม.ค.2555 ลงทุนขั้นต่ำ 5,000 บาท
กองทุนมีนโยบายลงทุนในตราสารหนี้ภาครัฐ ภาคธนาคาร และภาคเอกชน ทั้งในประเทศและต่างประเทศ โดยกองทุนจะลงทุนในต่างประเทศไม่เกิน 79% ของมูลค่าทรัพย์สินสุทธิ สำหรับผลตอบแทนของกองทุน CIMB-Principal EFI 1Y1 ประมาณการไว้ที่ประมาณ 3.4% ต่อปี เทียบเท่ากับอัตราดอกเบี้ยเงินฝากประจำก่อนเสียภาษีดอกเบี้ยเงินฝากที่ 4.00% ต่อปี  สำหรับกองทุน CIMB-Principal EFI 1Y1 เหมาะสำหรับผู้ลงทุนที่ต้องการผลตอบแทนที่สูงกว่าเงินฝากประจำ ด้วยการลงทุนระยะเวลา 1 ปี โดยเฉพาะบุคคลธรรมดาที่ต้องการการลงทุนที่ผลตอบแทนไม่เสียภาษี ซึ่งกองทุนดังกล่าวยังป้องกันความเสี่ยงจากอัตราแลกเปลี่ยนทั้งจำนวน ผู้ที่สนใจสามารถลงทุนด้วยเงินขั้นต่ำเพียง 5,000 บาท